《昌甫有诗琴士云得之黄子厚盖考亭坐中客也因入章泉同出城解后和韵》
宋代·韩淲

青春深处见挥弦，吟到情时恨更牵。旧话相逢真梦尔，故人独觉倍依然。

谷城大雅空三叹，云谷斯文已百年。珍重散庵因一笑，鬓丝禅榻羡同眠。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。